ಮಂಜೊಟ್ಟಿ ಮರ

ಮಂಜೊಟ್ಟಿ ಮರಕ್ಕ್ ಚೆನ್ನೆದ ಮರಂದ್‌ಲ ಪನ್ಪೆರ್.ಮಂಜೊಟ್ಟಿ ಕಾಯಿನ್ ಚೆನ್ನೆ ಗೊಬ್ಬೆರೆ ಉಪಯೋಗ ಮಲ್ಪುನೆಡ್ದಾತ್ರ ಆ ಕಾಯಿನ್ ಚೆನ್ನೆದ ಕಾಯಿಂದ್‌ಲ ಅ ಕಾಯಿದ ಮರನ್ ಚೆನ್ನೆದ ಮರಂದ್‌ಲ ಪನ್ಪೆರ್.ಈ ಮರ ಶ್ರೀಲಂಕಾ ಮೂಲದ ಒಂಜಿ ಮರ.

ಮರದ ಪೊಲಬು
ಉಂದೊಂಜಿ ಜಾಸ್ತಿ ಎತ್ತರ ಬಳಪುನ ಮರ.ಸಾಮಾನ್ಯವಾದ್ ೬ಡ್ದ್ ೧೫ ಮೀಟರ್ ಎತ್ತರೊಗು ಬಳಪುಂಡು.ಉಂದೆತ ಕಾಂಡ (ತಿರ್ಲ್) ದಪ್ಪವಾದ್ ೪೫ ಸೆ.ಮೀ ಅಗಲ ಉಪ್ಪುಂಡು. ಅಲ್ಪಲ್ಪ ಗೆಲ್ಲ್‌ಲ್ ಉಪ್ಪುಂಡು.ಉಂದೆತ ಇರೆಕುಲು  ಸಾಮಾನ್ಯವಾದ್ ನುರ್ಗೆ ಸೊಪ್ಪು, ಓಂಟೆ ಪುಳಿತ ತಪ್ಪುದಲೆಕ್ಕೊ ಒಂಜಿ ಕಡ್ದಿಡ್ ಒತ್ತೊತ್ತಾದ್ ಉಪ್ಪುಂಡು.
ಉಪಯೋಗೊಲು
ಈ ಮರ ನಿರೆಲ್ ಕೊರ್ಪುಂಡು ಅತ್ತಂದೆ ಮಣ್ಣ್‌ದ ನೈಟ್ರೊಜನ್ ಸ್ಥಿರತೆನ್ ಕಾಪೆರೆ ಸಹಾಯ ಅಪುಂಡು.ಈ ಮರ ಮರ್ದ್‌ದ  ತಯಾರಿಕೆಡ್ಲ ಉಪಯೋಗ ಆಪುಂಡು. ಉಂದೆತ ಕೆತ್ತೆ,ಇರೆ ಬುಕ್ಕೊ ಬಿತ್ತ್‌ಡ್  ಮರ್ದ್‌ದ   ತಯಾರಿ ಮಲ್ಪುವೆರ್. ಈ ಮರನ್ ಓಡ ಮಲ್ಪೆರೆ ಉಪಯೋಗ  ಮಲ್ಪುವೆರ್.ಈ ಮರ ಗಟ್ಟಿ ಉಪ್ಪುನೆಡ್ದಾತ್ರ  ಪೀಠೋಪಕರಣ(ಮೇಜಿ ಕುರ್ಚಿ,ಬೆಂಚಿ) ತಯಾರಿ ಮಲ್ಪೆರೆಲ ಗಳಸುವೆರ್ ಉಂದೆತ ಕಾಯಿನ್ ಚೆನ್ನೆಮಣೆ ಗೊಬ್ಬುಲೆಡ್ ಉಪಯೋಗ ಮಲ್ಪುವೆರ್.ಮಂಜೊಟ್ಟಿ ಕಾಯಿಲು  ಕೆಂಪಾದ್ ಪೊರ್ಲು ತೋಜುನೆಡ್ಡಾವರ ಕರಕುಶಲ ವಸ್ತುಲೆನ ತಯಾರಿಕೆಡ್ ಅಂಚನೆ  ಅಲಂಕಾರಿಕ ವಸ್ತು ತಯಾರಿಕೆಡ್ ಗಳಸುವೆರ್
 ಉಲ್ಲೇಕೊಲು